ዝኸበርካ ………….፡

ቫይረስ ኮሮና ኣብ ሃገረ ኔዘርላንድ ኣትዩ ኣሎ። ኣብይተ-ትምህርቲ ድማ ትዓጽየን ኣለዋ። ቤት ትምህርቲ ናይ ማሕበር ተሓጋገዝቲ ስደተኛታት (ፌ ቬ ኤን) ከማን ተዓጽዩ እዩ ዘሎ። ይኹን እምበር፡ ንስኻ ምምሃር ቋንቋ ኔዘርላንድ ክትቅጽል ኣዝዩ ኣገዳሲ እዩ። በዚ መሰረት፡ ማሕበር ተሓጋገዝቲ ስደተኛታት (ፌ ቬ ኤን) **ብኢንተርነት (online)** ትምህርቲ ክህብ ደልዩ ዘሎ።

ብኢንተርነት ምምሃር ማለት፡ **ብኮምፒተር** ወይ ድማ **ብሞባይል ቴሌፎን** ምምሃር ማለት እዩ። ነዚ፡ ብናይ ቪድዮ ክላሳትን ብኢንተርነት ዝስራሕ ልምምዳትን ነካይዶ። ነቲ ብኢንተርነት ዝወሃብ ትምህርቲ፡ በቲ ካብ ድዎ (DUO) ዝተለቃሕካዮ ገንዘብ ጌርካ ትኸፍሎ። እቲ ብኢንተርነት ዝወሃብ ትምህርቲ ወግዓዊ ተቐባልነት ኣለዎ። ኣብ ሰሙን 8 ሰዓታት መምህር ትምህርቲ ይህበካ። ነቲ ናይ “ኦ ኤን ኣ” (ONA) ድማ 2 ሰዓትን ፈረቓን ትምሃር። እዚ ማለት፡ እቲ ዝገበርካዮ ናይ ትምህርቲ ውዕል ከምዘለዎ ይጸንዕ ማለት እዩ።

ናይ ኢንተርነት ትምህርቲ ትደሊ እንተኾንካ ንመምህርካ ሓብር፡ **እወ ወይ ኣይፋል?** ባዕልኻ ኢኻ ትውስን። ንመምህርካ ናይ ግድን ቅድሚ ዕለት 24 ምያዝያ መልእኽቲ ክትልእከሉ ይግባእ። ኣብ’ቲ ትልእኮ መልእኽቲ፡ ስምካን ስም ኣቦኻን ጽሓፍ። ብተወሳኺ፡ **እወ፡** ኣነ ብኢንተርነት ክመሃር ይደሊ (***ja****, ik wil online les*) ወይ ድማ **ኣይፋል፡** ኣነ ብኢንተርነት ክመሃር ኣይደልን (***nee*** *ik wil geen online les*) ኢልካ ትጽሕፍ።

ብኢንተርነት ክትመሃር ከም ትደሊ እንተፍሊጥካ፡ እቲ ብኢንተርነት ዝወሃብ ትምህርቲ መዓስ ከምዝጅምር መምህርካ ክሕብረካ እዩ።

ክሳብ ኣብ ቀጻሊ፡ ምስ ብዙሕ ምስጋና!